Nafarroako Parlamentuak, 2018ko martxoaren 1ean egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua eta Sustapen Ministerioa premiatzen dira abian jar ditzaten N-121-C errepidearen Nafarroako Erriberako tartean sortutako egoera minimizatzen lagunduko duten neurri eta jarduketa zuzentzaileak”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

Nafarroako Parlamentuak Nafarroako Gobernua eta Sustapen Ministerioa premiatzen ditu urgentziaz eta ahal bezain azkar abian jar ditzaten N-121-C errepidearen Nafarroako Erriberako tartean sortutako egoera minimizatzen lagunduko duten neurri eta jarduketa zuzentzaileak, N-232 errepidearen Errioxako tartean ibilgailuei pasatzea debekatu izanaren ondorioz.

Konponbide horiek ukitutako udalekin planteatu eta adostu beharko dira, eta ez diete kalterik egin beharko eremu horretako jarduera ekonomikoari eta enpresa-jarduerari”.

Iruñean, 2018ko martxoaren 6an

Lehendakaria: Ainhoa Aznárez Igarza